b"\n_START_ARTICLE_\nVelesovo\n_START_SECTION_\nIzvor krajevnega imena\n_START_PARAGRAPH_\nKrajevno ime je nastalo iz Vel'ej\xc3\xa8 sel\xc3\xb2, kar vsebuje srednjo dolo\xc4\x8dno obliko slovanskega pridevnika vel\xd1\x8c v pomenu velik in sel\xc3\xb2 v pomenu vas. Ime torej dobesedno pomeni velika vas. Glas -l- je kasneje pre\xc5\xa1el v -v-, zaradi \xc4\x8desar je ime za\xc4\x8delo vzbujati vtis pridevni\xc5\xa1kega izvora, zato se je drugotno za\xc4\x8delo sklanjati po pridevni\xc5\xa1ki sklanjatvi. Srednjeve\xc5\xa1ki krajevni zapisi so prevedeni iz sloven\xc5\xa1\xc4\x8dine, saj je srednjevisokonem\xc5\xa1ko ime zlo\xc5\xbeeno iz srednjevisokonem\xc5\xa1ke besede michel v pomenu velik in stat v pomenu prostor, mesto naselje._NEWLINE_V starih listinah se kraj omenja leta 1147 Michelsteten, 1163 Michilstet, 1238 Michelstetin in leta 1689 pri Valvasorju Vele\xca\x83alo."